lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv sv fr en es lv lv lv lv lv lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Jelgavā pirmo reizi siltinās divpadsmit stāvu māju – ZZ.lv
Vārda dienas svin: Modra, Francis, Dmitrijs
andra.ozola@zz.lv - 24.03.2022 - 12:18
Parakstīti būvniecības līgumi par divu daudzdzīvokļu namu atjaunošanu Jelgavā ar Eiropas Reģionālās attīstības fonda (ERAF) līdzfinansējumu. Jau tuvākajā laikā sāks siltināt māju Viestura ielā 19 un Pasta ielā 34, kas būs pirmais atjaunotais divpadsmit stāvu nams ne tikai Jelgavā, bet arī Latvijā, informē Jelgavas pašvaldības Sabiedrisko attiecību pārvaldē.
Bet nākamnedēļ plānots parakstīt būvniecības līgumu arī par daudzdzīvokļu mājas Kalnciema ceļā 47 siltināšanu. SIA “Jelgavas nekustamā īpašuma pārvalde” (JNĪP) norāda, ka lēmumu par siltināšanu ir pieņēmušas vēl sešas uzņēmuma pārvaldītās daudzdzīvokļu mājas un tiek gatavoti dokumenti izskatīšanai finanšu institūcijā “Altum”, lai piesaistītu ERAF finansējumu.
JNĪP tehniskais direktors Oļegs Kukuts stāsta, ka valsts attīstības finanšu institūcija “Altum” ir apstiprinājusi grantu par šo trīs māju atjaunošanu. Šonedēļ noslēgti divi būvdarbu līgumi ar uzņēmumiem, kas iepirkuma konkursa kārtībā ēkas atjaunos, bet nākamnedēļ iecerēts noslēgt vēl vienu. “Uzņēmumi, ar kuriem jau noslēgts līgums, veic pēdējās formalitātes, lai drīzumā varētu iekārtot būvlaukumu un uzsākt darbu,” stāsta O.Kukuts.
Viņš atklāj, ka pirmo reizi Jelgavā tiks siltināta divpadsmit stāvu māja – Pasta ielā 34. Tā celta 1989. gadā, un tajā ir 67 dzīvokļi. “Mūsu rīcībā nav informācijas, ka Latvijā līdz šim būtu siltināta kāda divpadsmit stāvu māja, līdz ar to Jelgava būs pirmā, kur sperts šāds nopietns solis. Jāatzīst, ka lēmuma pieņemšanas process nebija viegls, jo dzīvokļu īpašnieku domas atšķīrās, tomēr iedzīvotāji spēja vienoties, un mēs ļoti ceram, ka tas iedrošinās rīkoties arī citus,” atzīst O.Kukuts.
Pasta ielas 34. mājai paredzēta pilna atjaunošana, kas ietver fasādes siltināšanu, logu un durvju nomaiņu, lodžiju iestiklošanu, bēniņu pārseguma siltināšanu, pagrabstāva griestu siltināšanu, apkures, ūdensapgādes un kanalizācijas sistēmu nomaiņu. “Tiks nomainīts arī lifts. Jāpiebilst, ka Jelgavā vēl līdz šim nevienā renovācijas projektā tas nav darīts. Esošais lifts savu ir nokalpojis, to remontēt vairs nav lietderīgi, līdz ar to pieņemts lēmums, renovējot māju, liftu nomainīt,” papildina O.Kukuts.
Saturs turpināsies pēc reklāmas.
Būvdarbus šajā objektā veiks SIA “Tools Vendor”, kas siltināja Lielās ielas 13. namu. Kopējās plānotās projekta izmaksas ir vairāk nekā 1,2 miljoni eiro, iekļaujot ERAF finansējumu un aizņēmumu kredītiestādē.
Par divstāvu daudzdzīvokļu nama Viestura ielā 19 siltināšanu būvdarbu līgums noslēgts ar SIA “Arbeka”. Māja celta 1938. gadā, un tajā ir 12 dzīvokļi. Viestura ielā 19 tiks siltināta fasāde, nomainīts jumta segums, ūdensapgādes sistēma, atjaunots pagrabstāva pārsegums, kas ir no koka, līdz ar to trupes rezultātā ir zudusi tā nestspēja, kā arī nomainīti logi un durvis. Plānotās projekta izmaksas ir 252 tūkstoši eiro, piesaistot ERAF un kredītiestādes finansējumu.
Nākamnedēļ plānots parakstīt būvdarbu līgumu un jau pavisam drīz darbi sāksies arī Kalnciema ceļā 47. “Tā ir divstāvu māja ar pieciem dzīvokļiem, un tā būs līdz šim mazākā Jelgavā nosiltinātā māja,” stāsta O.Kukuts. Būvdarbus par 105 tūkstošiem eiro veiks SIA “Tools Vendor”. Mājai tiks siltināta fasāde, bēniņi, nomainīti logi, durvis, sakārtota lietusūdens kanalizācijas sistēma, kā arī paredzēts kāpņu telpas remonts.
Saturs turpināsies pēc reklāmas.
Siltināšanai visās minētajās mājās jābūt pabeigtai gada laikā no būvdarbu līguma noslēgšanas.
O.Kukuts atklāj, ka vēl vairākas JNĪP pārvaldībā esošās mājas ir pieņēmušas lēmumu par siltināšanu un tiek gatavoti dokumenti izvērtēšanai “Altum”, lai saņemtu ERAF finansējumu. Siltināšanu gaida daudzdzīvokļu māja Kastaņu ielā 2 un 2A, Kristapa Helmaņa ielā 5, Pulkveža Oskara Kalpaka ielā 35, Garozas ielā 24 un 30.
Veiksmīgas dzīvokļu īpašnieku un JNĪP sadarbības rezultātā līdz šim Jelgavā atjaunotas 26 mājas.
Saturs turpināsies pēc reklāmas.
Mirušo Covid-19 pacientu skaits Latvijā pārsniedzis 6000
Jelgavā no 1.novembra un nākamā gada 1. maija pieaugs maksa par ūdeni un kanalizāciju
Izmaksās 152 290 eiro kompensācijās par vakcinācijas pret Covid-19 komplikācijām
Jelgavas pilī trešdien notiks Donoru diena
Aicina uz konferenci “Skolotājs ir personība”
Arī otrdien Latvijā gaidāms lietus un brāzmains vējš
Lai komentētu, jums jāpiesakās sistēmā.
Vai Latvijā ir nopērkami mazlietoti BMW, kas tiešām kalpos ilgi?
Sagatavojiet savu dārzu ziemai ar Kärcher instrumentiem
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.